open-index/open-wikipedia-markdown huggingface dataset:
Trantor

**Trantor**, je fiktívne mesto - planéta, ktoré vo svojej sérii o Základni (Nadácii) vytvoril Isaac Asimov.
Trantor je sídlom Galaktickej ríše, má rozlohu 200 miliónov km2 a v čase svojho rozkvetu ho obývalo viac ako 40 miliárd obyvateľov. Celý Trantor bol pokrytý kupolami s výnimkou Cisárského paláca. Väčšina obyvateľov sa venovala administratívnej práci spojenej s riadením ríše.

Planéta bola rozdelená na viacero sektorov, napr.:
**Wye* - sektor, ktorého vládcovia sa dlhodobo snažili uplatňovať svoje práva na cisársky trón, pričom svoj nárok podporovali svojim rodokmeňom siahajúcim k raným cisárom. V storočiach pred rozpadom Galaktickej ríše sektor patril k najsilnejším a najstabilnejším častiam Trantoru.
**Dahl* - najznámejšia a najnebezpečnejsia časť sektoru sa nazýva Billibotton.
**Mykogen* - jeho vodcovia mali titul Slnečný pán a legendárne boli jeho mikrofarmy, ktoré jedlom zásobovali cisársky palác.

Trantor bol závislý od dovozu jedla a ďalších životne dôležitých surovín z iných planét a táto jeho závislosť ho robila zraniteľným voči obliehaniu a dobytiu. Počas tzv. Veľkého rabovania zomrelo obrovské množstvo jeho obyvateľov. Za 50 rokov klesol ich počet na nie viac ako 100 miliónov. Obyvatelia strhli kovové kupole a takto uvolnené plochy začali využívať na poľnohospodárstvo. Cisár spolu so sprievodom ušiel na planétu Delicass, ktorá bola premenovaná na Neotrantor a stala sa sídlom poslednej dynastie Prvej ríše.

Kategória:Fiktívne planéty
Chotanské kráľovstvo

**Chotanské kráľovstvo** alebo **Chotan** bol budhistický štát v juhozápadnej časti púšte Taklamakan od 1. storočia do roku 1006. 

Centrom bolo rovnomenné mesto Chotan, ktoré tvorilo most medzi Indiou a Čínou. Vďaka svojej polohe sa mesto stalo multikultúrnym a multináboženským strediskom. Pod vplyv islamu sa dostalo až v roku 1006, keď ho obsadili vojská kašgarského chána. Aj po tomto roku ale ešte dlho odolávalo islamizácii. Neskôr patrilo do rôznych moslimských ríš až sa dostalo pod nadvládu Číny.

## Iné projekty

## Externé odkazy
*THE SPREAD OF INDIAN ART AND CULTURE TO CENTRAL ASIA AND CHINA
*ZENO coins page on Khotan
*Smallest ancient temple discovered

Kategória:Zaniknuté štáty
Kategória:Zaniknuté kráľovstvá
Valkýra

[thumb|right|Socha Valkýry v [Kodaň|Kodani.]]

**Valkýry** sú podľa severskej mytológie dísy, ktoré s nornou Skuld vyberajú na bojových poliach duše padlých vojakov hodných Valhally, ktorým sa potom hovorí Einherjovia.

Podľa povestí ide o krásne, ale nebezpečné ženy – bojovníčky, ktoré sú ozbrojené štítmi, oštepami a prilbami, a ktoré slúžia svojmu bohu Odinovi. Valkýry, jazdiace do boja na okrídlených koňoch, podľa Odinových pokynov riadili boj, strážili bojovníkov alebo ich nechávali padnúť. Majú moc vyvolávať tých, ktorí zahynú a určovať víťazstvo. V časoch mieru obsluhujú a rozptyľujú padlých bojovníkov vo Valhalle. Zbierka Edda obsahuje báseň *Sigrdrifomál* (*Pieseň o Sigrdríde*), v ktorej Valkýra prezradí z vďačnosti kúzlo hrdinovi, svojmu záchrancovi.

Mená Valkýr sú zmienené v *Piesni o Grímnim* (*Grímnismál*) a sú to Hrist, Mist, Skeggjöld, Skögul, Hild, Trúd, Hlökk, Herfjötur, Göll, Geirahöd, Randgríd, Rádgríd, Reginleif.

## Pôvod slova
Severské slovo *valkyrja* (množné číslo *valkyrjur*), je zložené z dvoch slov. Z podstatného mena *valr* (odkazujúceho na zabitého v boji) a slovesného *kjósa* (v zmysle *„vybrať“*). Spoločne tak znamená doslova „vybrať zo zabitých“.

## Iné projekty

## Zdroj
* 

Kategória:Severská mytológia
John Day

**John Day** (* ?† 20. august 1774
, Plymouth, Spojené kráľovstvo) bol anglický tesár a vynálezca, ktorý sa do histórie zapísal ako prvá známa obeť havárie ponorky.

Day sa pokúsil prestavať na ponorku 15 metrov dlhú rybársku šalupu menom *Maria*, ktorú vystužil a zabudoval do nej „vodotesnú“ kabínu veľkosti necelé 4 metre.. Použil 75 sudov upevnených na bokoch lode ako plaváky. Záťaž tvorili 2 veľké závažia, každé s váhou až 10 ton, ktoré bolo možné uvoľniť z vnútra kabíny. Ďalších 10 ton záťaže uložil priamo do lode. Bol presvedčený o svojom úspechu, a kabínu vybavil potravinami  i vodou. Dokonca si vymyslel signalizačný systém s bójkami, ktorými chcel komunikovať s povrchom: biela bójka znamenala „všetko v poriadku“, červená „problémy“ a čierna „veľké nebezpečenstvo“. 

Jeho prvý ponor 20. augusta 1774 v plymouthskom prístave a pokus o dosiahnutie hĺbky 50 metrov sa však skončil katastrofou: loď sa po pridaní záťaže ponorila a už ju nikto na hladine viac nevidel - pravdepodobne došlo k jej kolapsu tlakom okolitej vody vo väčšej hĺbke.

Podľa iného zdroja Day najskôr postavil menšie plavidlo, ktoré v plytkej vode fungovalo veľmi dobre. Následne sa sa spojil s profesionálnym hráčom a postavil väčšiu loď: chceli vyberať stávky na to, ako dlho vydrží pod vodou a ponoriť sa do väčšej hĺbky; a až táto loď skončila tragicky.

## Referencie


Kategória:Narodenia v 18. storočí
Kategória:Úmrtia 20. augusta
Kategória:Úmrtia v 1774
Kategória:Anglickí vynálezcovia
Kategória:Ponorky
Kategória:Osobnosti z Plymouthu (Anglicko)
Jozef Piaček (futbalista)

**Jozef Piaček** (* 20. jún 1983, Zlaté Moravce, Slovensko) je slovenský futbalový obranca.

## Futbalová kariéra
Jozef Piaček začal svoju futbalovú kariéru v Tekovských Nemciach, neskôr pokračoval vo futbalovej kariére v mládežníckych tímoch TJ Calex Zlaté Moravce za tento tím hral aj za seniorov. V roku 2001 prestúpil do klubu Ozeta Trenčín za ktorý odohral päť zápasov. V sezóne 2002 sa vrátil do Zlatých Moraviec. V roku 2006 Jozef Piaček odišiel do lotyšského tímu Skonto Riga. V Lotyšsku odohral 60 zápasov a strelil osem gólov. Od sezóny 2008/09 sa vrátil na Slovensko do tímu MŠK Žilina za ktorý odohral 150 zápasov a strelil 9 gólov. V sezóne 2009/10 a 2011/12 sa stal s tímom MŠK Žilina majstrom Slovenska. Slovenský pohár získal v roku 2012. V sezóne 2010/11 získal Superpohár. S klubom MŠK Žilina hral aj ligu majstrov spolu s predkolami v Lige majstrov odohral 12 zápasov a strelil dva góly. V rokoch 20152017 hrával za poľský klub Podbeskidzie Bielsko-Biała, tu odohral 42 zápasov a strelil jeden gól.

## Reprezentácia Slovenska
Jozef Piaček reprezentoval svoju krajinu v zápase RumunskoSlovensko 1:1. Nastúpil do druhého polčasu keď striedal Mariana Čisovského. Zápas sa odohral 14. augusta 2013. Do reprezentácie ho povolal tréner Ján Kozák.

## Referencie


## Externé odkazy
* Jozef Piaček - futbalnet.sk
* Profil hráča - 90minut.pl

Kategória:Slovenskí futbalisti
Kategória:Futbaloví obrancovia
Kategória:Hráči FK AS Trenčín
Kategória:Hráči MŠK Žilina
Kategória:Hráči FC ViOn Zlaté Moravce
Kategória:Hráči Podbeskidzie Bielsko-Biała
Kategória:Osobnosti zo Zlatých Moraviec
Friedrich von Esmarch

**Johannes Friedrich August von Esmarch** (* 9. január 1823, Tönning, Nemecko – † 23. február 1908, Kiel, Nemecko) bol nemecký lekár, chirurg. V roku 1854 sa stal profesorom na univerzite v Kolíne nad Rýnom. Jeden zo spolutvorcov novodobej vojnovej chirurgie v tom čase. V liečení používal antiseptiku a aseptiku. V roku 1873 použil ako prvý gumové škrtidlo na tepny. Tým spôsobom umožnil vykonávanie menej krvavých amputácií končatín ako aj pozastavenie krvácania pri operáciách.

## Iné projekty

## Zdroj

Kategória:Nemeckí lekári
Kategória:Absolventi Univerzity v Kieli
Spotreba paliva (automobil)

right|thumb|Ukazovateľ priemernej spotreby v Honde Airwave, v km/l
**Spotreba automobilu** je veličina, ktorá vyjadruje, koľko pohonných hmôt, napríklad benzínu alebo nafty automobil spotrebuje na prekonanie jednotky vzdialenosti. Udáva sa pri všetkých modeloch automobilov. S rastúcou spotrebou rastú náklady na prevádzku automobilu a zvyšuje sa záťaž na životné prostredie.

Spotreba je najmenšia pre konštrukčne danú rýchlosť, obyčajne okolo 90 km/h. Pri vyšších rýchlostiach spotreba stúpa s rastúcim trením, hlavne odporom vzduchu a valivého odporu pneumatík. Pri nižších rýchlostiach stúpa kvôli menšej účinnosti spaľovacieho motora pri nižších otáčkach a nutnosti používať nižšie prevodové stupne. Pri nižších otáčkach má spaľovací motor zároveň nižší točivý moment. Motor má najvyššiu spotrebu krátko po jeho naštartovaní, postupne však klesá s dosiahnutím optimálnej prevádzkovej teploty.

Spotreba sa mení aj podľa režimu jazdy, iná je na diaľnici, kde sa jazdí plynulo počas dlhej doby a iná je v meste, kde je nutné často brzdiť a zrýchľovať. Významným faktorom pri náraste spotreby je tiež zaťaženie vozidla a výškový profil trasy.

## Referencie

## Pozri aj
* Regulácia vypínaním valcov

## Zdroj

Kategória:Automobily
Kategória:Ekológia automobilov
Hatchback

[náhľad|5-dverový hatchback [Volkswagen Golf IV]]

**Hatchback** je typ automobilovej karosérie. Býva obyčajne trojdverová alebo päťdverová, dvojpriestorová s **výklopnou** (angl. hatch) a splývajúcou **zadnou časťou karosérie** (angl. back). Tento typ karosérie majú aj automobily Škoda Favorit, Škoda Felicia, Škoda Fabia, Ford Focus, Fiat Grande Punto, kolínske trojčatá (Citroën C1, Peugeot 107, Toyota Aygo), Peugeot 206, Ford Fiesta, BMW radu 1 a iné.

V tejto kategórii vozidiel sú automobily s uzatvorenou karosériou a šikmou výklopnou zadnou časťou. Podľa počtu dverí sa tieto vozidlá označujú ako trojdverové alebo päťdverové. Tento druh karosérie sa používa predovšetkým pri vozidlách nižších tried.
náhľad|Citroen Traction Avant Commerciale 1938
Prvým automobilom s karosériou hatchback bol francúzsky Citroën Traction Avant. Opakom karosérie hatchback je notchback.

## Iné projekty

## Zdroj

Kategória:Karosérie
Ohrožený druh

***Ohrožený druh*** je album Michala Horáčka z roku 2008. Obsahuje 10 piesní. Texty napísal Michal Horáček, hudbu zložili rôzni hudobníci, často jednu pieseň vo viacerých verziách, medzi ktorými potom Horáček vyberal. Piesne naspievaly rôzne speváčky, podobne ako pri albume *[[Dívčí válka (album)|Dívčí válka]]* Jana Buriana (2006). Album sa pripravovalo asi 5 rokov, autor vyberal zo zhruba 20 textov.

## Zoznam piesní
# „Tramtárie“ – 3:35
#:Hana Robinson / Michal Horáček; spev: Natálie Kocábová; sláčikov aranžmán: Milan Kymlička
# „Zpráva, která všechno změní“ – 3:43
#:Hana Robinson / Michal Horáček; spev: Hana Robinson
# „Jak ten chlap se na mě divá“ – 5:37
#:Paolo Conte / Text: Paolo Conte, Michal Horáček; spev: Lenka Nová a Naďa Válová; úprava aranžmánu: Milan Kymlička
# „Ésik az esö, csendesen“ – 3:37
#:Milan Vyskočko Vyskočáni / Michal Horáček; spev: Szidi Tobias
# „Bellissima“ – 3:27
#:Hana Robinson / Michal Horáček; spev: Hana Robinson a Richard Krajčo; sláčikový aranžmán: Milan Kymlička
# „Všechno je, jak má být“ – 3:30
#:Ivan Hlas / Michal Horáček; spev: Naďa Válová; „temný aranžmán“: David Solař, sláčikový aranžmán: Milan Kymlička
# „Veselo k uzoufání“ – 5:02
#:František Černý a Karel Holas / Michal Horáček; spev: Tereza Nekudová a František Černý; aranžmán dychov: Radek Pobořil; produkcia: Karel Holas a František Černý
# „V úzkých“ – 2:48
#:Petr Hapka / Michal Horáček; spev: Naďa Válová; sláčikový aranžmán: Milan Kymlička
# „Závoj tkaný touhami“ – 4:45
#:Tanita Tikaram (*[[Twist in My Sobriety]]*) / Tanita Tikaram, Michal Horáček; spev: Szidi Tobias; aranžmán: Milan Kymlička
# „Ohrožený druh“ – 4:30
#:Jarda Svoboda / Michal Horáček; spev: Věra Nerušilová; sláčikový aranžmán: Milan Kymlička

## Nahrali
*Josef Štěpánek – gitary (1, 5, 6), akustická gitara (3, 9)
*František Černý – gitary (7)
*Peter Binder – elektrická gitara (3)
*Stanislav Počaji – gitara (4)
*Milan Kymlička – čembalo (9), syntetizátor (9)
*Hana Robinson (1, 2, 5), Jarda Svoboda (10), Petr Malásek (6, 8, 9), Peter Preložník (4) – klavír
*David Solař – klavír (3, 6), programovanie (6)
*Radek Pobořil (7), Radek Žalud (8) – akordeón
*Ruth Horáčková (10), Matěj Ruppert (3), Lenka Dusilová (7) – vokály
*Robert Balzar (1, 2, 5), Anton Jaro (4), Filip Schejbal (3), Rastislav Uhrík (9), Taras Voloshchuk (7) – kontrabas
*Martin Lehký – basová gitara (3, 6)
*Marcel Comendant – cimbal (4)
*Miroslav Hloucal – trúbka (7)
*Štěpán Janoušek – trombón (7)
*Petr Kroutil – saxofón (1, 2), flauta (2)
*Antonín Mikulka – vibrafón (9)
*Jonáš Mlejnek – beatbox (1)
*Anna Mlinariková – sólové husle (9)
*Karel Holas (7), Stanislav Palúch (4) – husle
*Miloš Dvořáček – bicie (1 – 3, 5, 6, 9, 10), perkusie (9, 10)
*Milan Ruček (4), Martin Vajgl (7) – bicie
*Filharmonici Města Prahy (1, 3, 5, 6, 8, 10), kvartet (9)
*Josef Pokluda – kontraktor (1, 3, 5, 6, 8, 9, 10)

## Referencie

## Externé odkazy
*Web albumu
*Sprievodca po albume na Musicserveru

## Zdroj

Kategória:Albumy Michala Horáčka
Kategória:Hudobné albumy z 2008
Chotan

**Chotan** môže byť:
*mesto v Číne, pozri Chotan (mesto)
*prefektúra v Číne, pozri Chotan (prefektúra)
*rieka v Číne, pozri Chotan (rieka)
*historické kráľovstvo, pozri Chotanské kráľovstvo
Daily Graphic

[thumb|''Daily Graphic'' vytlačili 4. marca 1880 prvú fotografiu [poltónovou technikou.]]

**Daily Graphic** *(The Daily Graphic: An Illustrated Evening Newspaper)* boli ilustrované noviny, ktoré vychádzali každý deň v Spojených štátoch amerických od&nbsp;roku 1873. Založila ich v New Yorku firma kanadského rytca a zverejňovať ich začala v marci toho istého roku.

Noviny boli bohato ilustrované rytinami, karikatúrami, reprodukciami obrazov, a ilustráciami zobrazujúce vtedajšie novinky a udalosti vrátane pozoruhodných osobností. Denník publikoval 4. marca 1880 v New Yorku prvú poltónovú reprodukciu (nie rytinu) tlačovej fotografie.

Na podobnej myšlienke boli založené noviny v Londýne s názvom The Graphic, ktoré boli založené v roku 1869. Prvé Daily Graphic v Londýne boli vydané 4. januára 1890. Boli ilustrované kresbami a drevorezmi, poltónovými fotografiami a sú považované za komplexné plnohodnotné noviny.

## Referencie


## Pozri aj
* Novinárska fotografia

## Iné projekty

## Zdroj
* 

Kategória:Fotografické časopisy
Kategória:Tlač v USA
Eric Allin Cornell

**Eric Allin Cornell** (* 19. december 1961, Palo Alto, Kalifornia, USA) je americký fyzik. 

V roku 2001 dostal spolu s Carlom Edwinom Wiemanom a Wolfgangom Ketterlem Nobelovu cenu za fyziku za experimentálny dôkaz existencie Boseho-Einsteinovho kondenzátu v zriedených plynoch alkalických atómov a za základný výskum kondenzátov. V roku 1998 dostal Lorentzovu medailu.

## Iné projekty

Kategória:Fyzici USA
Kategória:Nositelia Nobelovej ceny za fyziku
Kategória:Nositelia Lorentzovej medaily
Kategória:Nositelia Nobelovej ceny z USA
Kategória:Absolventi Stanford University
Kategória:Absolventi MIT
Kategória:Osobnosti z Palo Alto
František Illek

**František Illek** (* 14. september, 1904, Kout na Šumavě – † 17. jún 1969, Praha) bol významný český fotograf, zameraný najmä na reportáž pre magazíny, fotografovanie športu, módy alebo reklamy. 

Na začiatku svojej kariéry pôsobil v agentúre Centropress, od roku 1927 bol vedúcim jej fotoateliéru. V roku 1931 založil spolu s Alexandrom Paulom a Pavlom Altschulom agentúru Press Photo Service (neskôr Illek a Paul). Ateliér spolupracoval s výtvarnými umelcami a teoretikmi svojej doby i s populárnym magazínom Světozor. PPS patrila v 30. a 40. rokoch 20. storočia k najvýznamnejším českým štúdiám, ktoré do značnej miery udávali tón v užitej a reklamnej fotografii a v snímkach pamiatok.

## Pozri aj
* Novinárska fotografia

## Zdroj
* 
* Vilgus, Petr: *České ilustrované časopisy mezi roky 1918–1945 na príklade [[Pražský ilustrovaný zpravodaj|Pražského ilustrovaného zpravodaje]] a [[Pestrý týden|Pestrého týždňa]]*, Praha 2007.

## Externé odkazy
* Svaz českých fotografů - životopis
* Stručný životopis

Kategória:Českí fotografi
Document Object Model

**DOM** (*Document Object Model, objektový model dokumentu*) je objektovo orientovaná reprezentácia dokumentu XML alebo HTML. Dokument môže byť ďalej spracovávaný a výsledok tohto spracovania prezentovaný. V rámci tvorby internetových stránok je DOM používaný najmä na dokumenty jazyka XHTML. Samozrejmosťou je možnosť použitia DOM aj na iné typy dokumentov, napríklad na dokumenty s jazykom XML. DOM konzorcia W3C je štandardné API rozhranie pre štruktúru dokumentov. Vďaka nemu je možné pristupovať k objektom, mazať, pridávať alebo editovať ich vrátane obsahu, atribútov a vzhľadu. DOM umožňuje vytvárať dokumenty a aplikácie pracujúce v internetových prehliadačoch na všetkých platformách. Vďaka DOM môžu programátori používať rôzne programovacie jazyky, pričom programovací model zostáva nezmenený. 

## Literatúra
* Lednár, Matej.: Príručka programátora - Prehľadný sprievodca jazykmi XHTML 1.1, CSS 2.1 a JavaScript 1.5+ s úvodom do DOM. Bratislava: MLD Group, 2009, s.776. ISBN 978-80-89448-00-5
* Lednár, Matej.: Príručka programátora - Aplikujeme DOM s jazykmi XHTML, CSS a JavaScript. Bratislava: MLD Group, 2009, s. 207. ISBN 978-80-89448-01-2

Kategória:World Wide Web
Kategória:W3C štandardy
VML

**VML** (*Vector Markup Language*) je značkovací jazyk, ktorý umožňuje vytváranie vektorovej grafiky. VML bol predložený ako jeden z návrhov pri začiatku tvorby formátu SVG (*Scalable Vector Graphics*). Jazyk VML umožňuje s použitím vyhradených slov vytvoriť neštandardný dokument HTML s vektorovou grafikou. Tento formát však má len malú podporu v internetových prehliadačoch. Na webových stránkach sa na vektorovú grafiku častejšie používa formát SVG, ktorý sa stal W3C štandardom.

## Charakteristika

Jazyk VML je založený na technológii XML 1.0 (*Extensible Markup Language*). Technológia XML je sprísnená forma SGML (*Standard Generalized Markup Language*). Pre tvorbu vektorovej grafiky na internete je možné značky (tagy) jazyka VML vkladať do dokumentov v jazyku XHTML alebo HTML.  

* Útvary jazyka VML vychádzajú z box modelu podobne ako jazyk XHTML. Box model reprezentuje štvoruholníkovú oblasť, do ktorej je vytvorený objekt umiestnený. Rozmiestnenie vytvorených boxov v dokumente je možné prostredníctvom jazyka CSS.  

* Objektmi jazyka VML sú útvary (shapes) alebo kolekcie útvarov označované ako groups. Jazyk VML pracuje s preddefinovanými útvarmi, ktoré sa nazývajú elementy.

Vektorovú grafiku je možné vytvárať prostredníctvom jednoduchého programovania podobne ako vytváranie dokumentov v jazyku XHTML. 

## Literatúra

*Príručka programátora - Spoznajte jazyk VML

Kategória:Značkovacie jazyky
Kategória:Vektorová grafika
Zoznam piesní Petra Hapku

Toto je **zoznam piesní** ktoré naspieval alebo zložil k piesni hudbu skladateľ a spevák Petr Hapka.
## Zoznam
* poz.: Názov piesne - duet - (autor hudby/autor textu piesne)
** naspievané piesne

(h:/t:) - doteraz nezistený autor hudby alebo textu
* (**na doplnenie**)

## B
* Benefice černých koní - Michael Kocáb - (t:Michal Horáček)
* Berná mince - Hana Hegerová - (t:Michal Horáček) 
* Bude mi lehká zem - Petr Hapka a Jana Kirschner - (t:Michal Horáček)
* Buřty, pivo, nenávist - Petr Hapka - (t:Michal Horáček)

## D
* Denim blue - Hana Hegerová - (t:Michal Horáček)
* Dívám se, dívám

## G
* Gabriel - Hana Hegerová - (t:Michal Horáček)

## H
* Hlava kance - František Segrado - (t:Michal Horáček) 

## I
* Individualita - -(t:Michal Horáček)

## J
* Já ráda vzpomínám - Hana Hegerová - (t:Pavel Kopta)
* Jen ty's nic neslyšela - Hana Hegerová
* Jinde - Hana Hegerová - (t:Michal Horáček)
	
## K
* Kdo by se díval nazpátek ? - Hana Hegerová - (t:Michal Horáček) 
* Kdybych byl malířem - Karel Zich - (t:Zdeněk Rytíř)
* Kocour se schoulil na tvůj klín - Petr Hapka - (t:Michal Horáček)
* Kolotoč - Hana Hegerová - (t:Michal Horáček)

## L
* Levandulová - Hana Hegerová a Petr Hapka - (t:Michal Horáček)

## M
* Milostný dopis Haně Z. - Hana Zagorová a Richard Müller - (t:Michal Horáček)
* Mohlo by tu být i líp - Petr Hapka - (t:Michal Horáček)

## N
* Na hotelu v Olomouci - Szidi Tobias - (t:Michal Horáček)
* Neodolatelná - Jaromír Nohavica - (t:Michal Horáček) 

## O
* Otevřete okno, aby duše mohla ven - Daniel Landa - (t:Michal Horáček)

## P
* Parník se potápí, kapela hrá
* Pod plynárnou
* Potměšilý host - Hana Hegerová - (t:Michal Horáček) 
* První noc v novém bytě

## R
* Rozeznávám - Richard Müller - (t:Michal Horáček)
* Rozvod - Hana Hegerová - (t:Zdeněk Rytí)

## S
* S cizí ženou v cizím pokoji - Michael Kocáb - (t:Michal Horáček)
* Sněžná sova
* S poduškou Řípu pod hlavou
* Stáří - Josef Kemr a Michael Kocáb a Libuše Márová - (t:Michal Horáček)
* Stín stíhá stín - Hana Hegerová - (t:Michal Horáček)
* Strážce plamene

## Š
** Štěstí je krásná věc - Richard Müller - (h:Petr Hapka) 
	
## T
* Táta měl rád Máju Westovou - Hana Hegerová - (t:Michal Horáček)

## U
* Unesený
* Utloukat čas

## V
* Vana plná fialek - Hana Hegerová - (t:Michal Horáček)
* Vidoucí, ale neviděná
* Vítej v Absurdistánu
* V penziónu Svět - Michael Kocáb (t:Michal Horáček)
* Všechno nejlepší - Hana Hegerová - (t:Michal Horáček)
* V úzkých - Naďa Válová - (t:Michal Horáček)
* Vůně - Hana Hegerová - (t:Michal Horáček)

## Ž
* Žít a nechat žít - Hana Hegerová - (t:Michal Horáček)

## Referencie

Kategória:Petr Hapka
Hapka, Petr
University of California

right|200px|The seal of the University of California 1868
**University of California** alebo po slovensky aj **Kalifornská univerzita** je univerzitný systém v štáte Kalifornia v USA. Skladá sa z nasledujúcich zložiek:

* University of California, Berkeley
* University of California, Davis
* University of California, Irvine
* University of California, Los Angeles
* University of California, Merced
* University of California, Riverside
* University of California, San Diego
* University of California, San Francisco
* University of California, Santa Barbara
* University of California, Santa Cruz


Kategória:Univerzity v USA
Kategória:Vysoké školy v Kalifornii
Tom Jones

Sir **Thomas Jones Woodward**, OBE (* 7. jún 1940, Pontypridd, Wales, Spojené kráľovstvo), známy pod umeleckým menom **Tom Jones**, je britský spevák a herec, ktorý má od roku 1965 predaných viac ako 100 miliónov hudobných nosičov. 

Hudobná kariéra Toma Jonesa začala v 60. rokoch 20. storočia. Začínal ako rokenrolový spevák a hráč na bicie nástroje. Svoje prvé hity nahral v roku 1964, v roku 1965 sa stal držiteľom svojej prvej ceny Grammy. V roku 1965 jeho piesne zazneli aj vo filmoch *What's New Pussycat?* a v bondovke s názvom *Thunderball*. Od roku 1969 moderoval svoju vlastnú televíznu show, ktorá sa nahrávala v Londýne a v Los Angeles. V 70. rokoch vystupoval v Spojených štátoch,  niekoľko sezón účinkoval aj v Las Vegas, kde naspieval piesne aj v štýle country. Jeho prvým hitom bola skladba „It's Not Unusual“ a medzi jeho najznámejšie piesne patria „Green Green Grass of Home“, „Delilah“, „She's A Lady“, "Help Yourself"  či „Sex Bomb“.

## Diskografia
### Štúdiové albumy
* 1965 - *[[Along Came Jones (album)|Along came Jones]]* 
* 1965 - *What's New Pussycat* 
* 1965 - *A-tom-ic Jones* 
* 1965 - *It's Not Unusual* 
* 1966 - *From The Heart* 
* 1966 - *Green Green Grass Of Home* 
* 1967 - *Funny Familiar Forgotten Feelings 
* 1967 - *13 Smash Hits* 
* 1968 - *Delilah* 
* 1968 - *The Tom Jones Fever Zone* 
* 1968 - *Help Yourself* 
* 1970 - *Tom* 
* 1970 - *This Is Tom Jones* 
* 1970 - *I (Who Have Nothing)* 
* 1971 - *Tom Jones Sings She's A Lady* 
* 1972 - *Close Up* 
* 1973 - *The Body and Soul of Tom Jones* 
* 1974 - *Somethin' Bout You Baby I Like* 
* 1975 - *Memories Don't Leave Like People Do* 
* 1977 - *Say You'll Stay Until Tomorrow* 
* 1977 - *What A Night* 
* 1978 - *The Country Side of Tom Jones* 
* 1979 - *Rescue Me* 
* 1979 - *Do You Take This Man* 
* 1981 - *Darlin** 
* 1982 - ''Country'' 
* 1983 - ''Don't Let Our Dreams Die Young'' 
* 1984 - ''Love Is on the Radio'' 
* 1985 - ''Tender Loving Care''
* 1989 - ''At This Moment'' 
* 1991 - ''Carrying A Torch'' 
* 1994 - ''The Lead And How To Swing It''
* 1998 - ''From The Vaults'' 
* 1999 - ''[[Reload (album)|Reload]]'' 
* 2002 - ''[[Mr. Jones (album)|Mr. Jones]]'' 
* 2004 - ''Tom Jones & [[Jools Holland]]'' 
* 2008 - ''24 Hours'' 

=== Koncertné albumy ===
* 1967 - ''Tom Jones Live! At The Talk Of The Town'' 
* 1969 - ''Tom Jones Live In Las Vegas'' 
* 1971 - ''Tom Jones Live At Caesar's Palace''  

=== Kompilácie ===
* 1973 - ''[[Tom Jones Greatest Hits]]'' 
* 1975 - ''[[The Tenth Anniversary Album of Tom Jones - 20 Greatest Hits]]'' 
* 2003 - ''[[The Definitive Tom Jones]]'' 
* 2003 - **' 
* 2006 - *[[Greatest Hits: The Platinum Edition]]* 
* 2007 - *[[The Signature Collection: Tom Jones]]* 

## Referencie
 

Kategória:Waleskí souloví speváci
Kategória:Waleskí popoví speváci
Kategória:Waleskí rockoví speváci
Kategória:Waleskí rockoví bubeníci
Kategória:Umelci bieleho soulu
Kategória:Držitelia ceny Brit Award
Kategória:Interpreti hlavných skladieb k Jamesovi Bondovi
Valkýra (rozlišovacia stránka)

**Valkýra** môže byť:
* severská mytologická bohyňa, pozri Valkýra
* opera Richarda Wagnera, pozri Valkýra (opera)
* krycí názov pre prevzatie moci po atentáte na Hitlera z 20. júla 1944, pozri Valkýra (druhá svetová vojna)
* filmové spracovanie atentátu na Adolfa Hitlera, pozri Valkýra (film)
McDonnell Douglas

**McDonnell Douglas Corporation** bol hlavný americký výrobca lietadiel. Vyrábal mnoho komerčných a vojenských lietadiel. Firma sa v roku 1997 zlúčila s Boeingom a vznikla The Boeing Company.

## Dejiny
[náhľad|[McDonnell Douglas DC-9]]
[náhľad|[McDonnell Douglas DC-10]]

Spoločnosť bola založená zlúčením firiem Jamesa Smitha McDonnella a Donalda Willsa Douglasa. Obaja muži boli pôvodom Škóti. Douglas bol šéfinžinier v Glenn L. Martin Company. Keď túto spoločnosť Douglas opustil, založil Davis-Douglas Company v roku 1920 v Los Angeles. V roku 1921 vykúpil svoj podiel vo firme a premenoval ju na Douglas Aircraft Company. 

McDonnell založil J.S. McDonnell & Associates v Milwaukee v roku 1928. Jeho plán bol produkovať osobné lietadla, ale v roku 1929 jeho spoločnosť skrachovala. Šiel teda pracovať do Glenn L. Martin, odkiaľ v roku 1938 odišiel a skúsil založiť opäť svoju vlastnú firmu. Tá sa volala McDonnell Aircraft Corporation. 

Druhá svetová vojna bola hlavným zdrojom príjmov pre Douglasa. Jeho spoločnosť vyprodukovala medzi rokmi 1942 a 1945 skoro 30 000 lietadiel a jeho pracovná sila stúpla na 160 000.

Po vojne Douglas pokračoval vo výrobe nových lietadiel napríklad DC-6 (1946) a DC-7 (1953). Krátko na to prešiel na prúdový pohon. Prvé prúdové stroje boli pre armádu - F3D Skyknight (1948) a F4D Skyray (1951). Douglas tiež vyrobil komerčné prúdové lietadla - DC-8 (1958). McDonnell tiež vyvíjal prúdové lietadlá napríklad úspešný FH-1 Phantom. Stal sa hlavným dodávateľom pre námorníctvo Spojených štátov, pre ktoré vyrobil F2H Banshee, F3H Demon a F-101 Voodoo.

Obe spoločnosti začali používať riadené strely. Douglas hlavne rakety vzduch-vzduch. McDonnell vyrobil mnoho striel, napr. ADM-20 Quail. McDonnel aj Douglas patrili medzi hlavných dodávateľov pre armádu, ale obaja mali hospodárske problémy. Neskôr začali obe firmy uvažovať o zlúčení; došlo k nemu nakoniec 28. apríla 1967. Novovzniknutá spoločnosť bola nazvaná **McDonnell Douglas Corporation**.

## Zlúčenie s Boeingom
McDonnell Douglas sa zlúčil s Boeingom v roku 1997 za 13 miliárd dolárov a vznikla **[[Boeing|The Boeing Company]]**.  

## Produkty
### Vojenské lietadlá
*A-4 Skyhawk  (výroba začala v Douglas Aircraft)
*F-4 Phantom II  (výroba začala v McDonnell Aircraft)
*F-15 Eagle
*AV-8 Harrier II (v spolupráci s British Aerospace)
*F/A-18 Hornet
*T-45 Goshawk jet trainer (v spolupráci s British Aerospace)
*KC-10 Extender 
*C-17 Globemaster III

### Komerčné lietadlá
*DC-9  (výroba začala v Douglas Aircraft)
*DC-10
*MD-11 (modernizovaná verzia DC-10)
*MD-80 Series (modernizovaná verzia DC-9)
*MD-90 (modernizovaná verzia MD-80)
*MD-95 (najnovší vývoj DC-9, predávané ako Boeing 717)

### Navrhované modely
*McDonnell Douglas MD-12

### Helikoptéry
*AH-64 Apache (výroba začala v Hughes Helicopters)
*MD 500 series  (výroba začala v Hughes Helicopters)
*MD 600 
*MD 901/902/902 Explorer

### Ostatné
*Rakety Tomahawk
*Riadené strely Harpoon
*Skylab vesmírna stanica
*Delta II vesmírna raketa

## Iné projekty

## Externé odkazy
* Oficiálna stránka 

## Zdroj


Kategória:Zaniknuté podniky
Kombi

[right|thumb|[Audi A6 Avant]]
[right|thumb|[Ford Mondeo Turnier]]
[right|thumb|[Mercedes-Benz triedy E S210 T-Modell]]
[right|thumb|[Škoda Octavia Combi]]
[right|thumb|[Volvo 850 R Estate]]
**Kombi** alebo **combi** je typ karosérie osobných automobilov, ktorého strešná línia je predĺžená smerom dozadu, ponad celé auto a batožinový priestor, ku ktorému je prístup zozadu cez takmer vertikálne tretie alebo piate dvere batožinového priestoru. Tento typ karosérie obsahuje okrem stĺpikov A, B a C, tiež aj D stĺpik. Pri typoch kombi je možné flexibilne reorganizovať priestor interiéru, prostredníctvom sklápacích zadných sedadiel podľa priority počtu cetujúcich alebo objemu nákladu.

## Názvy
Názov **kombi** (**combi**) sa používa okrem Slovenska tiež v nemecky hovoriacich krajinách a je odvodený od kombinácie účelu vozidla, ktoré je určené na prepravu osôb a aj nákladu. V Severnej Amerike, kde pred železničnými stanicami postávali taxikári s takto upravenými vozidlami, vznikol názov **station wagon** (**SW**). V Anglicku sa používa názov **estate** a vo Francúzsku **break**.

Označenie sa líši tiež podľa výrobcu. Tu je zoznam príkladov:
* Alfa Romeo: *Sportwagon*
* Audi: *Avant*
* BMW: *Touring*
* Citroen: *Break*/*Tourer*
* Daewoo: *Combi*
* Dacia: *MCV*
* Fiat: *Weekend*/*MultiWagon*
* Ford: *Turnier*
* Honda: *Tourer*
* Hyundai: *CW*
* Lancia: *SW*
* Mazda: *Wagon*
* Mercedes-Benz: *T-Modell*
* Mitsubishi: *Station Wagon*
* Nissan: *Wagon*
* Opel: *Caravan*
* Peugeot: *Break*/*SW*
* Renault: *Grandtour*
* Saab: *SportCombi*
* Seat: *Vario*
* Subaru: *Wagon*
* Škoda: *Combi*
* Toyota: *Combi*
* Volkswagen: *Variant*
* Volvo: *Estate*/*V*

## Referencie

## Iné projekty

## Zdroj


Kategória:Karosérie
Hnefatafl

**Hnefatafl** (staronórsky kráľov stôl: hnefa - kráľ a tafl (vyslov [tabl]) - stôl) je stará nórska dosková hra pre dvoch hráčov. Je jednou z mála hier, ktorá sa hrá medzi dvoma nerovnými stranami. 

200px|right|thumb|Ilustrácia hry na kameni z lokality Ockelbo vo Švédsku
## História
Hra sa pôvodne nazývala len Tafl. Neskôr sa premenovala na Hnefatafl, aby sa odlíšila od ostatných doskových hier, ako sú Skáktafl (Šach), Kvatrutafl(Backgammon) a Halatafl(Vlci a ovce). Hra bola v Severnej Európe veľmi rozšírená už od roku 400. V 12. storočí, tak ako aj väčšinu ostatných taflových hier, ju postupne vytlačil šach. Laponská verzia hry s názvom Tablut sa hrala až do 18. storočia. 

Pôvodné pravidlá hry niesu známe. Súčasné pravidlá sú odvodené od popisu pravidiel hry Tablut, ktoré si Carl Linné zapísal do svojho denníka počas svojej cesty Laponskom v roku 1732.

## Pravidlá
Hracia doska obsahuje 11x11 (prípadne 13x13) polí, s vyznačeným stredovým poľom nazývaným hrad alebo trón. Brániaci hráč má k dispozícii 12 hracích kameňov a jedeného kráľa. Útočiaci hráč má k dispozícii 24 kameňov. Cieľom útočníka je zajať kráľa, cieľom obrancu je utiecť s kráľom na rohové pole hracej dosky. 

Na začiatku hry rozmiestnia hráči svoje kamene do štartovacej pozície. Hráči sa v jednotlivých ťahoch pravidelne striedajú. Každý hráč môže v jednom svojom ťahu premiestniť jeden svoj hrací kameň. Všetky hracie kamene sa pohybujú rovnakým spôsobom - o ľubovolný počet polí vodorovne alebo zvisle (rovnako ako veža v šachu). Hracie kamene sa nemôžu preskakovať a na každom poli môže stáť najviac jeden hrací kameň. Po tom čo kráľ opustí stredové pole, žiadny z kameňov nemôže vstúpiť na toto pole (ani kráľ). 

Každý hráč môže zajať súperove kamene a to tak, že obkľúči súperov kameň z dvoch protiľahlých strán vodorovne alebo zvislo. Pokiaľ hráč dobrovoľne posunie svoj kameň medzi dva súperove, nie je tento kameň zajatý. Zajatý kameň bude okamžite odstránený z hry. Jedným ťahom je možné zajať aj viacero súperových kameňov. K zajatiu je možné použiť aj rohové a stredové polia, ktoré tak zastupujú jeden obkľučujúci kameň.

Hru je možné ukončiť dvomi spôsobmi. 
* Kráľ dosiahne ľubovolné pole v rohu hracej dosky. Víťazom hry sa stane brániaci hráč. 
* Kráľ je obkľúčený zo všetkých štyroch strán, alebo z troch strán a trónom. Víťazom sa stane útočiaci hráč. 

## Varianty hry
* **Alea evangelii** hrá sa na doske 18x18
* **Ard-Ri** je škótska verzia hry, ktorá sa hrá na doske 7x7
* **Brandub** je írska verzia hry, ktorá sa hrá na doske 7x7
* **Tablut** je fínska verzia hry, ktorá sa hrá na doske 9x9
* **Tawlbwrdd** waleská verzia hry, ktorá sa hrá na doske 11x11

## Galéria

Hnefatafl11x11.png|Hnefatafl
Alea evangelii board.svg|Alea Evangelii
Tawlbyund board 02.svg|Tawlbwrdd
283px-Brandub_board.png|Brandubh
Ard-Ri board.svg|Ard Ri
Tablut9x9.png|Tablut


## Pozri aj
* Vlci a ovce

## Externé odkazy
* Hnefatafl na boardgamegeek.com 
* Taflové hry na boardgamegeek.com 
* Online hranie proti AI  

Kategória:Doskové hry
Kategória:Abstraktné doskové hry
Kategória:Tradičné doskové hry
Kategória:Hry s úplnou informáciou
Džungľa (hra)

**Džungľa** je stará čínska abstraktná dosková hra pre dvoch hráčov. Je známa tiež ako džungľový šach, alebo zvierací šach. 

náhľad|Brloh vyznačený zelenou farbou.
náhľad|Pasce vyznačené žltou farbou.

## Pravidlá
Hracia doska sa skladá zo 7 stĺpcov a 9 radov polí. Na doske sa nachádzajú špeciálne polia: vodné plochy, pasce, brlohy. Každý z hráčov má k dispozícii 8 hracích kameňov, ktoré predstavujú rôzne zvieratá. Pred začatím hry sa kamene umiestnia na hraciu dosku do štartovacej pozície. 

### Pohyb kameňov

Základné možnosti pohybu sú pre všetky zvieratá rovnaké – o jedno pole horizontálne alebo vertikálne, ak je cieľové pole prázdne alebo obsadené zvieraťom súpera (a pokiaľ je povolené taký ťah urobiť, pozri nasledujúci odsek). Všeobecne platí, že každé zviera môže zjesť ľubovoľné nepriateľské rovnakej alebo nižšej sily (pre slona a myš platia špeciálne pravidlá). Zvieratá usporiadané od najsilnejších po najslabšie sú: slon, lev, tiger, leopard, vlk, pes, mačka, myš. 

**Slon** je najsilnejšie zviera a môže zneškodniť všetky ostatné zvieratá okrem myši.

**Lev** môže robiť (ako prídavok k normálnym ťahom) skoky cez vodu. To znamená, že pokiaľ stojí tesne vedľa modrého štvorca a zodpovedajúci cieľový štvorec za vodou je prázdny alebo obsadený zvieraťom, ktoré môže zjesť, lev má možnosť urobiť skok. S jedinou výnimkou – nie je dovolené skákať cez pole obsadené myšou (hráčovou alebo súperovou).

**Tiger** má rovnaké skákacie schopnosti ako lev. 

**Leopard** nemá žiadne špeciálne pohyby alebo vlastnosti.

**Pes** nemá žiadne špeciálne pohyby alebo vlastnosti.

**Vlk** nemá žiadne špeciálne pohyby alebo vlastnosti.

**Kocúr** nemá žiadne špeciálne pohyby alebo vlastnosti.

**Myš** je najzaujímavejšou figúrkou v tejto hre. Aj keď zastáva pozíciu najmenšieho a najslabšieho, dokáže zabiť slona (podľa povery, že myš môže vliezť slonovi do ucha a zožrať jeho mozog). Myš, ako jediné zviera, má tiež možnosť vliezť do vody a blokovať skoky leva alebo tigra. Ale, myš vo vode nesmie zabiť nepriateľského slona skokom z vody von, najprv musí urobiť iný ťah, ktorým sa z vody dostane. Myš vyliezajúca z vody môže zjesť iba inú myš.

### Koniec hry

Hru je možné ukončiť dvomi rôznymi spôsobmi.
* Ak niektoré hráčove zviera vstúpi do súperovho brlohu, hráč vyhráva hru.
* Ak niektorý hráč nemôže urobiť žiadny ťah, prehráva hru.

## Pozri aj
Šach (hra)
## Externé odkazy
* Džungľa na boardgamegeek.com 

Kategória:Doskové hry
Kategória:Abstraktné doskové hry
Kategória:Tradičné doskové hry
Alexander Gardner

**Alexander Gardner** (* 17. október 1821, Paisley, Škótsko, Spojené kráľovstvo – † 10. december 1882, Washington D.C., USA) bol britský a americký fotograf. Je známy predovšetkým svojimi dokumentárnymi snímkami z Americkej občianskej vojny a jeho portrétmi amerického prezidenta Abrahama Lincolna. 

Gardner fotografoval väčšinou krátko po skončení bitiek. Nevyhýbal sa ani detailným pohľadom na mŕtvych. Ukázalo sa však, že najmenej jedna jeho fotografia je zmanipulovaná. V roku 1961 Frederic Ray z magazínu *Civil War Times* porovnával niekoľko Gardnerových fotografií na ktorých boli dvaja mŕtvi ostreľovači konfederácie a zistil, že rovnaký subjekt bol fotografovaný na rôznych miestach. Zdá sa, že Gardner nebol spokojný s kompozíciou, nechal telá poprehadzovať a vytváral si tak vlastnú verziu reality. Rayovu analýzu ešte rozšíril v roku 1975 William Frassanito.

Abraham Lincoln sa stal americkým prezidentom v novembrových voľbách roku 1860 a spolu s jeho menovaním prišla hrozba vojny. Gardner mal vo Washingtone veľmi dobrú pozíciu a cit pre veľké veci. Jeho popularita začala vzrastať portrétovaním vojakov odchádzajúcich do vojny. Napadla ho myšlienka fotografovať občiansku vojnu.

Najviac známe sú Gardnerove reportážne snímky z pohrebu Abrahama Lincolna a seriál z popravy atentátnikov. Pravdepodobne po prvý raz v dejinách fotografie bol v jeho reportáži využitý dramatický účinok striedania celkových záberov a detailov v ďalšom časovom úseku, lebo Gardner zachytil nielen priebeh popravy, ale i tváre atentátnikov.

## Galéria

Image:Abraham Lincoln head on shoulders photo portrait.jpg|Tzv. "Gettysburg Portrait", portrétna fotografia Abrahama Lincolna urobená 8. novembra 1863
Image:Gardner-Photo-Lincoln.jpg|Portrét Lincolna na prasknutom sklíčku, pravdepodobne posledná fotografia pred jeho smrťou. Bola exponovaná v Gardnerovom štúdiu 10. apríla 1865
Image:Antietam-Bridge-Gardner.jpeg|Most cez potok Antietam, september 1862
Image:PinkLinkMc_alternate.jpg|Abraham Lincoln, Allan Pinkerton a John Alexander McClernand v bitke pri Antietame, 1862


Image:A sharpshooter's last sleep - Gardner.jpg|*Posledný spánok ostrelovača*: Bitka pri Gettysburgu, 1863
Image:Execution Lincoln assassins.jpg|Exekúcia sprisahancov:Mary Surratt, Lewis Powell, David Herold a George Atzerodt - Lincolnov vrah; 7. jún 1865
Image:LewisTPowell-profile.jpg|Detail tváre Lewise Powella, zatknutého sprisahanca po vražde, 1865
Image:David Herold retouched.jpg|Detail tváre Davida Herolda, ďalšieho zatknutého sprisahanca po vražde, 1865


## Referencie

## Literatúra
*  
* 
online version images 
*  

## Iné projekty

## Externé odkazy
*A Eulogy on the Life and Character of Alexander Gardner at the Library of Congress
* 
*Photojournalism: An Ethical Approach  includes a passage on Gardner
*Museum-quality prints of Alexander Gardner photographs  by Argent Editions

## Zdroj

Kategória:Fotografi USA
Kategória:Britskí fotografi
Kategória:Osobnosti americkej občianskej vojny
Kategória:Britskí portrétni fotografi
Kategória:Portrétni fotografi USA
Meopta

**Meopta** môže byť
* podnik v Bratislave, pozri MEOPTA Bratislava
* podnik v Česku, pozri Meopta (Česko)
Konkurzné právo

**Konkurzné právo na Slovensku** patrí svojím zaradením do odvetvia Občianskeho práva. Jeho zmyslom je úprava pomerného uspokojenia veriteľov dlžníka, ak tento nemá dostatok majetku na to, aby uspokojil svojich veriteľov v plnom rozsahu. 

## Socializmus
Potreba úpravy týchto vzťahov vznikla po páde socializmu v roku 1989 v bývalom Česko-Slovensku, ktorého právnym nástupcom je aj Slovensko. Do 30. júna 1990 bolo upravené riešenie predĺženého dlžníka iba v § 352 až 354 zákona č. 99/1963 S.b. Občiansky súdny poriadok.

## Trhová ekonomika
### Zákon o konkurze a vyrovnaní
Tento stav bol s príchodom trhovej ekonomiky neudržateľný, a tak bol prijatý **Zákon o konkurze** a vyrovnaní pod číslom 328/1991 Z.z., ktorý nadobudol účinnosť 1. októbra 1991. Tento zákon platil aj na území Slovenska viac ako štrnásť rokov.

### Zákon o konkurze a reštrukturalizácii
V roku 2005 bol prijatý nový *Zákon o konkurze a reštrukturalizácii* pod číslom 7/2005 Z.z., ktorý nadobudol účinnosť dňa 1. januára 2006 s výnimkou určitých ustanovení o konkurze finančných inštitúcií, ktoré nadobudli účinnosť už 1. júla 2005. 

Okrem toho boli zároveň prijaté vykonávacie predpisy k tomuto zákonu a to *Vyhláška Ministerstva spravodlivosti Slovenskej republiky* číslo 643/2005 Z.z., ktorou sa ustanovujú podrobnosti o spôsobe určenia platobnej neschopnosti a predĺženia a *Vyhláška Ministerstva spravodlivosti Slovenskej republiky* 665/2005 Z.z., ktorou sa vykonávajú niektoré ustanovenia Zákona č. 7/2005 Z.z. o konkurze a reštrukturalizácii a o zmene a doplnení niektorých zákonov.

## Zdroj
* Ministerstvo spravodlivosti SR
* Sprievodca konkurzným právom
* Ako si prihlásiť pohľadávku
Ligue 1 2007/2008

**[[Ligue 1]] 2007/2008** je 70. ročník francúzskej Ligue 1, ktorá existuje od roku 1932. Sezóna sa začala 4. augusta 2007 a skončila 17. mája 2008. Víťazom sa stal obhajca trofeje a už siedmykrát za sebou Olympique Lyonnais. Zostúpili kluby Metz, Strasbourg a Lens. Z druhej najvyššej ligy postúpili kluby Le Havre AC, FC Nantes a Grenoble Foot 38. Najlepším strelcom sa stal Karim Benzema z Olympique Lyonnais s 20 gólmi.

## Účastníci ročníka [[2007]]/[[2008]]

* AJ Auxerre
* FC Girondins de Bordeaux
* SM Caen
* Le Mans Union Club 72
* RC Lens
* Lille OSC
* FC Lorient
* Olympique Lyonnais
* Olympique de Marseille
* FC Metz
* AS Monako FC
* AS Nancy
* OGC Nice
* Paris Saint-Germain FC
* Stade Rennais FC
* AS Saint-Étienne
* FC Sochaux-Montbéliard
* RC Strasbourg
* Toulouse FC
* Valenciennes FC

## Tabuľka

**Poznámka:** **M**= majster, **Z**= zostupujúci **Por**= poradie, **Záp**= zápasy, **V**= víťazstvo, **R**= remíza, **P**= prehra, **GS**= strelené góly, **GI**= inkasované góly, **GD**= rozdiel medzi strelenými a inkasovanými gólmi 

## Výsledky




**Poznámka:** Domáci tím je napísaný v riadku, * = Hralo sa na Stade de France 

## Sezónne štatistiky

### Najlepší strelci

### Najlepší nahrávači

## Hráč mesiaca UNFP

## Externé odkazy
* Sezóna 2007/08 (francúzsky)

Kategória:Futbal v 2007
Kategória:Futbal v 2008
2007
Kategória:Futbal vo Francúzsku
Irena Blühová

**Irena Blühová** (* 2. marec 1904, Považská Bystrica – † 30. november 1991, Bratislava) bola slovenská fotografka.

## Život a tvorba
náhľad|Irena Blühová komentuje svoju výstavu pripravenú Galériou F v Stredoslovenskom můzeu B. Bystrica v rámci sympózia sociálno-kritickej fotografie (1982). Fotografia Tomáš Fassati, Galéria F.
Fotografovať začala v&nbsp;roku 1924. Zamerala sa na sociálnu fotografiu slovenského vidieka. V&nbsp;rokoch 1931–1933 študovala v&nbsp;nemeckom Dessau na Bauhause odbor fotografia a typografia. Keď nacisti školu zatvorili, vrátila sa do Bratislavy, kde viedla kníhkupectvo. Stýkala sa s&nbsp;ľavicovými intelektuálmi, s ktorými založila spolok *Sociofoto*. Snímky Ireny Blühovej používal John Heartfield na svoje fotomontáže.

## Literatúra
*  
* HLAVÁČ, Ľudovít. *Sociálna fotografia na Slovensku.* Bratislava : Pallas, 1974, s. 187-188 

* 

*  
* MRÁZKOVÁ, Daniela, REMEŠ, Vladimír. *Tschechoslowakische Fotografen 1900-1940.* Leipzig : Veb Fotokinoverlag, 1983, s. 58-69 
* MRÁZKOVÁ DANIELA: Irena Blühová, Osveta, Martin, 1983

## Referencie


## Externé odkazy
*  Fotografka všedných dní Irena Blühová
*  Fotografie Ireny Blühovej v zbierkach slovenských galérií

## Zdroj

Kategória:Slovenskí fotografi
Kategória:Osobnosti z Považskej Bystrice
Korbáčik

::*Korbáčik znamená aj malý korbáč, pozri [[korbáč]].*

**Korbáčik** je tradičný ručne vyrábaný syr z Oravy. Vyrába sa parením vykysnutého syra z kravského mlieka. Ručne sa vyťahuje do tvaru nití, následne sa splieta do tvaru korbáča. Má výrazne slanú chuť. 
Hlavným rysom produktu je jeho neobvyklý tvar: je vyrobený z pásikov - v zázrivskom nárečí sa pásik volá: *vojka*, hrúbka je medzi 2 a 10 mm. Pásiky sa prekladajú do tvaru korbáčika s dĺžkou 10-50 cm. Jeho farba sa pohybuje od bielej až žltkastej alebo zlatožltej.

**Zázrivský korbáčik** a **Oravský korbáčik** majú od roku 2011 ochrannú známku Európskej únie. Boli zaradené medzi produkty s chráneným zemepisným označením. Receptúra obidvoch je rovnaká.  Rozdiel je v tom, že *Zázrivský korbáčik* sa môže vyrábať len v obci Zázrivá. *Oravský korbáčik* sa môže vyrábať v regióne celej Oravy. 

## Referencie


## Iné projekty

## Externé odkazy
* Špecifikácia - oravský korbáčik
* Syrové korbáčiky sú bielym zlatom Oravy

Kategória:Syry z ovčieho mlieka
Kategória:Slovenské syry
Kategória:Zázrivá (okres Dolný Kubín)
Tinitus

**Tinitus** (lat. *tinnitus* alebo *tinnitus aurium*) alebo **hučanie v ušiach** alebo **ušný šelest** je (trvalejšie) počutie zvukov (hučania, šumenia, zvonenia, pískania, klopania a podobne) v uchu iných než tých, ktoré prichádzajú zvonka (halucinácie sa pod pojem nezaraďujú). Zvuky môžu v rôznych intervaloch silnieť alebo slabnúť. 

Slovo „tinnitus“ pochádza z latinského tinnire – „zvoniť“.

V poslednej dobe trpí týmto psychicky náročným ochorením, majúcim často za následok depresie či nespavosť stále viac ľudí. Dôvodom je pravdepodobne rast hlučnosti a stresu prostredia. Touto chorobou bol postihnutý aj skladateľ Ludwig van Beethoven. 

Diagnostika tinnitusu je zvyčajne založená na opise symptómov, ktoré pacient zažíva.

Pre vznik tinitu môže existovať celý rad príčin (od ušných zápalov až po úraz v oblasti hlavy, krku). Mnoho ľudí s tinnitusom nedokáže v noci zaspať, keď sa hluk alebo zvonenie zosilní. Na liečbu neexistuje zatiaľ spoľahlivá metóda, je však možné tinitus mnohými spôsobmi zmierniť. Kým klasické spôsoby terapie sa sústreďujú na potlačenie príznakov, doteraz najlepšie výsledky boli dosiahnuté holistickým prístupom, tj. odstránením všetkých príčin a liečby tela ako celku.  

## Druhy
Podľa dĺžky trvania príznakov sa delí na tri druhy:
* *akútny* tinitus (do 3 mesiacov) 
* *subakútny* tinitus (do 6 mesiacov) 
* *chronický* tinitus (viac ako 6 mesiacov) 
Niektoré zdroje určujú ako akútny tinitus s trvaním do 12 mesiacov a chronický viac ako 12 mesiacov. 

Zvyčajne sa výskyt zvyšuje s vekom u dospelých a stupeň podráždenosti narastá so zvýšenou dĺžkou sledovania.

## Referencie

## Externé odkazy
* České stránky o tinnitu + diskuzní fórum
* možné spôsoby terapie 

## Zdroj

Kategória:Neurologické choroby
Kategória:Choroby ucha a hlávkového výbežku
Katedrála Bagrati

**Katedrála Bagrati** je katedrála z 11. storočia v gruzínskom meste Kutaisi. 

Na konci 17. storočia bola poškodená osmanským vojskom a začala chátrať. V polovici 20. storočia začali práce na jej oprave, ktoré trvajú dodnes. Ide o unikátnu pamiatku zachytávajúcu gruzínsky architektonický vývoj.
 
Od roku 1994 je súčasťou svetového dedičstva UNESCO.

## Iné projekty

## Zdroj

Kategória:Lokality Svetového dedičstva v Gruzínsku
Kategória:Lokality Svetového dedičstva v ohrození
Kategória:Pravoslávne katedrály v Gruzínsku
Kategória:Architektúra v 11. storočí
Mccheta

thumb|Pohľad na mesto

**Mccheta** (gruzínsky: მცხეთა) je jedno z najstarších miest v Gruzínsku. Nachádza sa neďaleko Tbilisi.

V staroveku bola Mccheta hlavný mestom Gruzínska. Historické pamiatky Mcchety na čele s miestnou katedrálou boli v roku 1994 zapísané na zoznam svetového dedičstva UNESCO.

## Iné projekty

## Zdroj

Kategória:Lokality Svetového dedičstva v Gruzínsku
Kategória:Lokality Svetového dedičstva v ohrození
Kategória:Pútnické miesta
Kategória:Bývalé hlavné mestá
Paralaxa

**Paralaxa** (spravidla meraná ako uhol nazývaný **paralaktický uhol**) môže byť:
* zdanlivé posunutie objektu vzhľadom na pozadie pri zmene miesta jeho pozorovateľa
* odchýlka
* v astronómii: 
** pozri paralaxa (astronómia)
* v geodézii: chyba merania v dôsledku toho, že meraný predmet je v inej vzdialenosti od pozorovateľa ako meradlo alebo zámerná značka, pozri paralaxa (geodézia)
* vo fotografii: rozdiel medzi výrezom skutočnosti v hľadáčiku fotoaparátu a výrezom skutočnosti na skutočnej snímke, pozri paralaxa (fotenie)
Monastier Gelati

**Monastier Gelati** je monastier založený na začiatku 12. storočia v gruzínskom meste Kutaisi. Dlhú dobu bol intelektuálnym a náboženským centrom celého Gruzínska. Dnes patrí k najvýznamnejším architektonickým pamiatkam v krajine. 

V roku 1994 bol spoločne s neďalekou katedrálou Bagrati zapísaný zoznam svetového dedičstva UNESCO.


Image:2014 Imeretia, Gelati, Monastyr Gelati (02).jpg|Pravoslávny kostol svätého Juraja
Image:2014 Imeretia, Gelati, Monastyr Gelati (10).jpg|Pravoslávny kostol svätého Mikuláša
Image:2014 Imeretia, Gelati, Monastyr Gelati (08).jpg|Zvonica
Image:2014 Imeretia, Gelati, Monastyr Gelati (19).jpg|Katedrála Narodenia Panny Márie
Image:2014 Imeretia, Gelati, Monastyr Gelati (07).jpg|Portál v katedrále
Image:2014 Imeretia, Gelati, Monastyr Gelati (34).jpg|Fresky v katedrále
Image:2014 Imeretia, Gelati, Monastyr Gelati (44).jpg|Fresky v katedrále


## Iné projekty

## Zdroj

Kategória:Lokality Svetového dedičstva v Gruzínsku
Kategória:Lokality Svetového dedičstva v ohrození
Kategória:Pravoslávne kláštory
Kategória:Pútnické miesta
Kategória:Kláštory v Gruzínsku